經數:一九二三

經名:諸法無諍三昧法門卷上

云數:六三一

上	欄

知. 及知宿命因緣之事. 爾時禪定轉名十號

也. 復次菩薩摩訶薩. 以諸法無所有性. 一念

一心具足萬行. 巧方便慧. 從初發心至成佛

果. 作大佛事. 心無所著. 總相智. 別相智. 辯

說無□. 具足神通波羅蜜. 供養十方一切佛.

淨佛國土. 敎化衆生. 爾時禪定. 轉名般若波

羅蜜. 復次行者. 爲出世間故. 三界九地名爲

八背捨. 次第斷煩惱. 欲界未到地禪及中間.

二禪及四禪. 空處及非有想. 最後滅受想. 於

欲界中具五方便. 一者發大善心. 心佛道故.

欲得禪定. 名善欲心. 是善欲心. 能生一切佛

法. 能入一切禪定. 能證一切解脫. 起一切神

通. 分別欲界色界無色界. 五陰三毒四大. 十

二入十八界. 十二因緣. 一切諸法無常變異.

苦空無我. 亦知諸法無生滅眞實相. 無名無

字. 無漏無爲. 無相無貌. 覺了諸法. 故名法

智. 未到初禪得金剛智. 能斷煩惱證諸解脫.

是名未到地. 初欲界地及未到地. 如是二地.

是佛道初門. 欲得禪定. 是名欲心. 復次初夜

後夜. 專精學禪. 節食攝心. 捨離眷屬. 斷諸

攀緣. 是名精進. 復次專念初禪樂. 更無餘念.

是名念心. 復次巧慧籌量欲界五欲. 欺□不

淨. 是三惡道伴. 初禪定樂. 斷諸欺□. 得眞

智慧. 是入涅槃伴. 是籌量. 是名巧慧心. 復次

專心一處. 滅諸覺觀. 境界都息. 身心寂靜. 是

名一心. 如是五方便. 能斷五欲妖媚煩惱. 滅

除五蓋. 有覺有觀. 離生得喜樂入初禪. 名初

背捨得入二禪. 名二背捨. 入第三禪. 名三背

捨. 喜樂心內淸淨得四禪. 名爲入一切處. 滅

中	欄

一切色相. 捨第四禪. 滅有對想. 入無邊虛空

處. 名爲空一切處. 第四背捨虛空處定. 得一

切識處定. 是名識一切處第五背捨. 復次捨

識處定. 入無所有處定. 是名第六背捨. 捨無

所有處定得入非有想非無想處定. 生厭離

心. 是名第七背捨. 捨非有想非無想處定. 入

滅定受想定. 心無所著. 是名第八背捨. 爾時

禪波羅蜜. 轉名八背捨. 復次自覺覺他. 通達

無□. 得三解脫. 能破三界一切煩惱. 爾時禪

波羅蜜. 轉名十一智. 復次行者. 總持旋陀羅

尼. 戒定慧三分. 八聖道. 破四顚倒獲四眞諦.

爾時禪波羅蜜. 轉名三十七品. 起一切神通.

所謂四念處. 四正勤. 四如意足. 五根五力. 七

覺分八聖道分. 名爲摩訶衍. 如四念處品中

說. 轉一切智慧. 以一神通. 現一切神通. 以一

解脫. 作一切解脫. 轉一名字語句. 入一切名

字語句. 如是一切名字語句. 還入一名一字

一語一句. 平等不異. 是四念處字等語等. 諸

字入門. 一切佛法盡在其中. 復次菩薩摩訶

薩. 欲敎他衆生. 令生淸淨歡喜信心故. 與一

切聖人. 建立一聖官階位次第. 衆生之得大

觀喜. 決定無疑. 爾時誓願勤修禪定. 得六神

通. 作轉輪聖王. 入五道中. 飛行十方. 廣行

布施. 須衣與衣. 須食與食. 金銀七寶. 象馬車

乘. 樓櫓宮殿. 房舍屋宅. 五欲衆具. 簫[&FFFF]#□

□. 琴瑟鼓吹. 隨衆生欲盡給與之. 後爲說法

令其得道. 雖作如是種種法施. 實無施者. 無

財物. 無說無示. 無聽法者. 譬如幻師幻作幻

人. 四衢道中化作高座. 廣說三乘微妙聖法.

下	欄

又作四衆集共聽受. 如是幻師所作幻事. 無

色無心. 無示無聽. 無受無聞. 無得菩薩. 爾時

禪波羅蜜. 轉名檀波羅蜜何以故. 施人物時.

雖知諸法無所有性. 無施無受. 無財物相.

三事俱空. 雖知空寂. 勤行布施. 復次菩薩摩

訶薩. 雖知諸法空罪相不可得. 持戒破戒. 如

夢如幻. 如影如化. 如水中月. 雖知諸法無生

滅. 堅持淨戒無毁缺. 亦以戒法爲他人說. 若

人惡心不受戒. 化作禽獸行. 禮儀人類. 見此

大羞辱. 各發善心. 堅持淨戒. 發大誓願. 遍十

方不顧身命行戒施. 常現六道種種形. 廣說

如來淸淨戒. 以宿命智觀察之. 必令歡喜無

瞋害. 非但爲說戒法. 亦說攝根定共戒. 道共

戒. 性寂戒. 報寂戒. 爾時禪波羅蜜. 轉名尸波

羅蜜. 復次菩薩摩訶薩. 行此財施法施戒施

時. 受者瞋□來打罵. 割截手足心不動. 乃至

失命心不悔. 爾時禪定. 轉名群提波羅蜜. 菩

薩行是甚深禪定. 於一切聖行. 以法忍故. 心

無所著. 禪定卽是群提波羅蜜. 復次菩薩. 學

四念處時. 獲得四禪. 復作是念. 我於身念處.

未得如意神通. 受念處未獲宿命神通. 修心

念處. 未獲他心智. 不知十方凡聖心故. 修法

念處時. 如是思惟. 我今未獲漏盡神通. 修身

念處. 觀一切色. 亦未得淸淨天眼. 於受念處.

未證因緣業報垢淨神通. 於心念處. 未得衆

生語言三昧. 作是念已. 勤精進心乃至成就.

具六神通. 爾時禪定. 轉名精進毘梨耶波羅

蜜. 復次菩薩. 爲起神通故. 修練禪定. 從初禪

次第. 入二禪三禪四禪. 四空定. 乃至滅受想

經數:一九二三

經名:諸法無諍三昧法門卷上

云數:六三二

上	欄

定. 一心次第. 入無雜念心. 是時禪波羅蜜. 轉

名九次第定. 復次菩薩. 入初禪時. 觀入出息.

自見其身. 皆悉空寂. 遠離色相. 獲得神通. 乃

至四禪. 亦復如是. 入初禪時. 觀入出息. 見三

世色. 乃至微細. 如微塵許. 悉見無□. 亦見衆

生出沒果報差別. 於無量劫通達無□. 是名

天眼神通乃至四禪. 亦復如是. 入初禪時. 觀

息出入. 以次第觀聲. 悉同十方凡聖音聲. 是

名天耳神通. 乃至四禪. 亦復如是. 入初禪時.

觀入出息1住息住舍摩他. 觀色相貌. 以毘婆

舍那. 觀他心相. 善知十方凡聖之心. 是名他

心智神通. 乃至四禪. 亦復如是. 入初禪時. 觀

息入出. 獲得眼通. 得眼通已. 觀於有歌羅邏

時五陰生滅. 乃至無量劫中五陰生滅. 獲得

宿命. 是名宿命神通. 乃至四禪. 亦復如是. 悉

能觀察一切衆生. 善惡業行差別不同. 亦復

知其發心早晩. 入道遠近. 十方三世通達無

□. 是名道種智慧神通. 爾時禪定轉名師子

奮迅三昧. 以神通力. 供養十方佛. 及敎化衆

生. 淨佛國土. 邊際智滿十地具足. 變身如佛

滿十方. 學佛神通. 未得滿足. 是師子奮迅三

昧. 唯有諸佛. 乃能具足. 復次菩薩. 入重玄

門修四十心. 從凡夫地初發心時. 所修禪定.

次第重入. 乃至最後無垢地. 修諸禪定. 學佛

神通化衆生法. 從初禪入乃至滅受想定. 三

禪四禪四空. 亦復如是. 是名順超無□. 從滅

受想定超住散心中. 超入初禪. 非有想非無

想處無所有處. 識處空處. 四禪乃至二禪. 亦

復如是. 是名逆超自在無□. 爾時禪定. 轉名

中	欄

超越三昧. 修佛神通. 得佛智慧. 餘五波羅蜜

亦復如是. 是少一波羅蜜. 不名五波羅蜜復

次學禪定時. 修四念處. 於欲界中. 觀內外色.

入初背捨. 具足聞慧. 觀內外假二相不可得

故. 亦非是一如. 如性故一解脫. 復次思慧具

足. 觀察內外法. 內外一切法. 總相別相異相.

不可得如如. 故二解脫. 復次修慧. 六觀具足.

色界五陰空. 三解脫. 復次聞慧修慧. 用巧方

便金剛智. 破四空定. 無貪著心. 空五陰不可

得故. 得解脫空處. 得解脫識處. 得解脫無所

有處. 得解脫非有想非非想處. 得解脫觀滅

受想行. 不可得故. 得是解脫. 是名八解脫. 如

如性故. 無縛無脫. 菩薩爾時. 禪波羅蜜名八

解脫. 復次菩薩禪定. 修四念處. 得三十七品.

具足佛法. 何以故. 是身念處. 觀色法故. 一念

具足四念處故. 是身念處. 用念覺分. 觀五陰

時. 能斷一切煩惱. 故觀色陰時. 是身念處. 不

淨觀九想. 具足舍摩他. 能破一切煩惱. 是名

爲定. 如論偈中說

初觀身念念	繫縛心令定

亦繫縛識定	及除煩惱怨

九想舍魔他. 欲界金剛定. 能破五欲如縛賊.

十想毘波舍那. 欲界未到地金剛智. 能觀五

陰. 畢竟盡想. 不能更生. 得盡智無生智. 斷一

切煩惱. 如意利刀. 斬斷賊頭. 觀色如受想行

識如. 深觀五陰如如性故. 卽無煩惱可斷. 亦

無解脫涅槃可證. 何以故. 色卽是空. 空卽是

色. 受想行識卽是空. 空卽是受想行識. 空卽

是涅槃. 涅槃卽是空. 煩惱卽是空. 空卽是煩

下	欄

惱. 智慧卽是空. 空卽是智慧. 不可以虛空斷

虛空. 不可以虛空證虛空. 如論偈說

觀身不淨相	眞如性常定

諸受及以心	法亦如是觀

煩惱者六欲心也初死想. 能斷威儀語言欲.

膨脹想壞想散想. 能斷形容欲. 靑瘀血塗想

膿爛想. 能斷色欲. 骨想燒想. 能斷細滑欲.

散想滅盡想. 能斷人欲. 如論中說

四蛇同一□	六賊同一村

及王○陀羅	分自守根門

六欲妖媚起	愛怨詐爲親

聲香味觸法	六情起諸塵

貪欲如猛火	瞋□如蛇□

愚癡覆心眼	智者當善觀

外想三四塊	身器二六城

中含十二穢	九孔惡露盈

癰疽蟲血雜	膨脹臭爛膿

骨鎖分離斷	六欲失姿容

九想觀成時	六賊漸已除

及識愛怨詐	兼知假實虛

四大共相依	緣習成假名

行者諦觀察	但見骨人形

初觀如珂許	後漸滿一城

骨人遍法界	深生憂厭道

從生至老死	老死復有生

轉輪十二緣	生死如循環

三塗苦難忍	人天亦復然

誰聞六道苦	而不興厭心

妄識本無體	依因寂法生

經數:一九二三

經名:諸法無諍三昧法門卷下

云數:六三三

上	欄

妄想生妄想	轉輪十二緣

知過二業患	現不造三因

老死更不續	反流盡生源

諸法無諍三昧法門卷上

諸法無諍三昧法門卷下

陳南嶽思大禪師撰

四念處觀

身念處觀如音品

觀身不淨時. 先觀息入出生滅不可得. 次觀

心心相. 若先觀色. 粗利難解. 比重難輕. 若先

觀心. 微細難見. 心空無體. 託緣妄念. 無有實

主. 氣息處中. 輕空易解. 先觀入息從何方來.

都無所從. 亦無生處. 入至何處. 都無歸趣. 不

見滅相. 無有處所. 入息旣無. 復觀出息從何

處生. 審諦觀察. 都無生處. 至何處滅. 不見去

相. 亦無滅處旣無入出. 復觀中間相貌何似.

如是觀時. 如空微風. 都無相貌. 息無自體. 生

滅由心. 妄念息卽動. 無念卽無生. 卽觀此心

住在何處. 復觀身內. 都不見心. 復觀身外. 亦

無心相. 復觀中間. 無有相貌. 復作是念. 心息

旣無. 我今此身從何生. 如是觀時. 都無生處.

但從貪愛虛妄念起. 復觀貪愛妄念之心. 畢

竟空寂. 無生無滅. 卽知此身化生不實. 頭等

六分色. 如空影. 如虛薄雲. 入息氣出息氣. 如

空微風. 如是觀時. 影雲微風. 皆悉空寂. 無斷

無常. 無生無滅. 無相無貌. 無名無字. 旣無生

中	欄

死. 亦無涅槃. 一相無相. 一切衆生亦復如

是. 是名總觀. 諸法實相. 如是觀竟. 欲得神

通. 觀身四大. 如空如影. 復觀外四大. 地水

火風. 石壁瓦礫. 刀杖毒藥. 如影如空. 影不能

害影. 空不能害空. 入初禪時. 觀息入出. 從頭

至足. 從皮至髓. 上下縱橫. 氣息一時. 出入無

□. 常念已身. 作輕空想. 捨粗重想. 是氣息

入無聚集. 出無分散. 是息風力能輕擧. 自見

已身空如水沫. 如泡如影. 猶如虛空. 如是觀

察. 久修習竟. 遠離色相. 獲得神通. 飛行無

□. 去住遠近. 任意自在. 是身念處. 不淨觀

法. 九想十想. 及觀氣息生滅出入空無障□.

亦能獲得如意神通. 先證肉眼. 次觀天眼. 能

見無量阿僧祇十方三世微細色等. 亦見衆

生生死出沒善惡業報. 皆悉知之. 明了無□.

總攝十力十八不共法. 能作大身. 遍滿十方.

能作小身. 細如微塵. 一能作多. 多能作一. 重

能作輕. 輕能作重. 醜陋作端正. 端正作醜陋.

長短大小. 靑黃赤白. 悉能變化. 虛空作地地

作虛空. 地作水火. 水火作地. 能令變作. 金銀

七寶石壁草木. 亦復如是. 皆能變作. 金銀七

寶. 象馬車乘. 城郭樓櫓. 宮殿屋宅. 房舍燈

燭. 日月大珠. 及如意珠. 飮食衣服. 床榻被

褥. 簫笛□□. 五欲衆具. 衆生所須. 盡給與

之. 然後說法. 令入佛道. 能自變身. 作十方

佛身. 名字不同. 色像差別. 亦復能令皆作金

色. 三十二相. 八十種好. 頂上肉□光明. 普

遍滿十方. 間無空處. 十方遠近. 如對目前. 過

去未來. 亦復如是. 人天交接. 兩得相見. 亦復

下	欄

能作菩薩緣覺阿羅漢身釋梵四王諸天身

轉輪聖王諸小王身. 能作四種佛弟子形. 男

變爲女. 女變爲男. 亦作六趣衆生之身. 如是

凡聖衆色像. 一念心中一時行語言音聲. 亦

復如是亦復能作臭爛死屍縛魔波旬令捨

高慢遠離魔業. 心佛正道. 臭爛屍觀. 非獨繫

縛波旬魔王. 亦能降伏一切□女. 令捨要欲

發淸淨心信心佛道是禪波羅蜜身念不淨

觀法. 初修行時. 能斷五欲一切煩惱. 能除五

蓋. 能斷十纏. 若人修習. 如偈所說

氣息輕空風火觀	飛行十方無障□

皮肉筋骨不淨觀	獲得如意大神通

總名八大自在我	一切形色能變化

總名十四變化心	非但變化如上事

能令大地六種動	變十方穢爲淨土

是身念處不淨觀	總說如是大功德

若廣諸說不可盡	三十七品亦在中

今已總說身念處	種種功德差別法

受念處品

復次禪波羅蜜中受念處觀如偈說

能斷一切受	今當更總說

斷除三受法	一切受亦盡

三受者. 一者苦受. 二者樂受. 三者不苦不樂

受. 如十二因緣中說. 不苦不樂受. 但是無明.

有名無色. 苦樂二受是行識名色六入觸受

愛取有生老死滅壞苦憂悲惱. 如是三受和

合共成事. 不能一一獨生煩惱. 內受外受內

外受. 內受是六根名爲六情. 外受是六塵. 名

爲六境. 內外受名六識. 亦名爲心思惟分別.

經數:一九二三

經名:諸法無諍三昧法門卷下

云數:六三四

上	欄

如是內外. 有三十種六根六塵六識六觸六

受. 是名三十. 皆由無明不能了故. 貪善惡業.

遍生六趣. 若能修習戒定智慧. 淨三毒根. 名

曰六度. 是故論言智度. 大道佛從來生死往

來故. 曰大道智慧. 斷三受故名爲度. 是故佛

言. 淨於三毒根. 成佛道無疑. 一切貪瞋癡. 三

受以爲根. 破戒是惡趣門. 持戒是善趣門. 若

修戒定智. 閉塞諸惡道. 通達善趣門. 亦得名

爲關閉一切諸惡趣門. 開佛無上大菩提門.

六根名爲門. 心爲自在王. 造生死業時. 貪著

六塵. 至死不捨. 無能暇者. 自在如王. 是故名

爲無上死王. 譬如世間五月時兩大惡雹. 五

穀果樹. □析墮落. 人畜皆死. 是惡雹兩. 譬如

金剛. 無能暇者. 斷諸善根. 作一闡提. 是故名

爲死金剛兩. 譬如世間金翅鳥王. 飛行虛空

四大海中. 擒捉諸龍. 自在無□. 食□令盡. 無

能暇者. 是故名爲死金翅鳥. 譬如世間惡轉

輪王. 飛行虛空. 遍四天下. 擒捉諸王. 自在無

□. 壞他事業. 無能暇者. 是故復名死轉輪王.

一切天人王. 無能暇者. 唯除一人. 大力神僊.

幻術□師. 智如金剛. 能伏一切. 乃能伏此生

死心王. 亦復如是. 二十五有. 無能暇者. 唯除

菩薩. 修戒定慧智獲得初禪. 至第四禪及滅

受想定. 成就四念處. 法忍具足. 得大神通. 乃

能降伏生死心王. 一切凡夫及二乘人. 不能

降伏如是死王. 爲無常法之所遷故. 不能降

伏. 唯有法大力菩薩生分盡者. 乃能降之. 無

習氣故. 苦受內苦外苦. 內苦者. 饑渴悲惱. 愁

憂瞋□. 嫌恨宿怨. 不適意事. 怨憎會時. 內心

中	欄

大苦. 如是等苦. 名爲內苦. 復次心物不得. 若

得更失五欲衆具. 愛別離故. 父母兄弟. 妻子

眷屬. 抄劫死亡. 若遭惡病. 無藥可治. 必死

無疑. 憂悲啼哭如是等苦. 皆名內苦. 聞外惡

聲. 罵辱機刺. 內懷忿怒. 亦名內苦. 外苦者.

若爲王法所加鞭杖拷楚. 牢獄繫閉. 杻械枷

鎖. 名爲外苦. 亦名內外苦. 若師子虎狼. 諸惡

毒獸. 風雨寒熱. 如是等. 此名爲外苦. 若自身

有病. 諸根不具足. 名身苦. 若爲他役使. 擔負

重載. 若行遠路. 中間□難. 無止息處. 如是等

苦. 是名身苦. 應學慈悲修空. 忍之不生瞋□.

於怨憎處. 應作是念. 是我先世. 惱害彼人. 今

但自責. 不應瞋他. 虎狼獅子. 狂象惡王. 亦復

如是. 於貪心處. 應心捨心. 不應瞋惱. 觀惡音

聲. 如空中響. 彼聲不來. 耳不往受. 隨聞隨

滅. 誰罵誰受. 則無瞋□. 聞好音聲. 稱揚讚

歎. 如前觀之. 亦不生喜. 禮拜供養. 一切樂

受. 應作是念. 彼自心福. 便於我處. 自作功

德. 不聞我事. 不應觀喜. 譬如廢田. 有人耕

種. 自心報故. 地不應喜. 復有異人. 多持糞

穢. 毒刺惡草. 積種在中. 掘鑿穿穴. 高下不

平. 彼人自生. 如是惡心. 地亦不瞋. 亦不念

彼徒自苦惱. 有人問言怨害罵辱. 能忍不瞋.

是事可爾. 禮拜供養讚歎樂受. 何以不喜. 答

曰. 彼今雖復供養讚歎於我. 後若遇惡緣. 卽

便瞋我. 若打若殺. 不應生喜. 苦受樂受. 皆如

幻化. 無有定相. 不應瞋喜. 如彼大地. 無憎愛

心. 菩薩欲心無上佛道. 應先修學大地三昧.

亦應學如虛空三昧. 不苦不樂受. 亦復如是.

下	欄

不應貪著. 應作是念. 苦樂中間故. 有不苦不

樂. 若無苦樂. 則無不苦不樂. 一切皆是無常

生滅. 不曾暫停. 生滅無故. 無生滅處. 心不可

得. 如是觀時. 卽無三受. 得三解脫. 男女等

相. 亦復如是. 如幻如化. 無生無滅. 不可得

故. 如身念處. 五陰如相. 不可得故. 無十八

界. 故無一切受. 何以故. 六根六塵六識空故.

心不可見. 名之爲空. 心亦不得. 名之空空. 亦

無有空. 復次禪波羅蜜中. 觀受念處. 無生無

滅. 無一切受. 卽是涅槃. 觀察涅槃. 亦不可

得. 無名字故. 卽無涅槃. 如是觀時. 初學能

斷一切煩惱. 又得一切宿命通. 自觀已身現

在初生五陰歌羅邏時. 生滅不住. 亦見過去

無量阿僧祇劫五陰生滅. 以身念處天眼力

故. 住初禪中. 能見如是宿命神通. 一切生處

壽命長短. 苦樂受報. 飮食衣服. 種性名字. 生

死出沒. 國土世界. 欲性善惡. 悉見悉知. 現在

未來宿命因緣. 及一切事. 悉見悉知. 如過去

世. 亦知諸天六趣衆生三世宿命. 知已不異.

亦復能知諸佛菩薩緣覺聲聞一切宿命. 一

念心中. 稱量盡願. 明了無□. 於一切衆生中.

得自在壽命. 隨其所感. 長短不同. 爲衆生故.

現一切身. 受一切命. 欲度十方三惡道衆生.

欲度餓鬼. 觀受念處. 住初禪中. 用如意通. 施

美飮食. 令其苦息. 而爲說法. 欲度畜生時. 觀

受念處. 入初禪時已入第四禪從四禪起住

第二禪. 用如意神通. 令諸衆生離畜生業得

人天. 令其歡喜. 而爲說法. 欲度地獄衆生時.

觀受念處. 入初禪時已入第二禪. 從二禪起

經數:一九二三

經名:諸法無諍三昧法門卷下

云數:六三五

上	欄

入第四禪. 從四禪起住第三禪. 以如意通. 變

化十方阿鼻地獄及諸地獄. 悉爲天堂. 一切

苦具. 變爲瓔珞. 如其苦息. 如第三禪樂. 隨

應說法. 欲度福德大力衆生時. 觀受念處及

三念. 入初禪. 初禪起入二禪. 二禪起入三禪.

三禪起. 入第四禪. 住火一切處. 放大光明. 遍

照十方. 住地一切處. 十方大地六種震動. 住

風一切處. 戒定慧香. 遍熏十方. 住水一切處.

現月愛三昧. 十方重病苦惱衆生. 悉得消除.

身心安樂. 住地一切處. 穢惡世界. 變爲淨土.

池流華果. 七寶莊嚴. 放眉間光. 召集十方諸

大菩薩. 悉心集會. 口光頂光. 放中間光. 集三

界天王轉輪聖王阿脩羅王及諸小王幷諸天

人. 放下光明. 普及三塗一切衆生. 集會聽法.

悉爲受記. 受記之法. 凡有九種. 三乘及六道.

是名九種差別受記. 如摩訶般若放光論中

說. 若放頂上內□光明. 遍照十方. 集大菩薩.

幷集過去多寶佛等. 又及十方分身應化無

量諸佛十方世界. 爲一切佛土滿中諸佛. 移

諸天人三塗八難. 置於他土. 不令在會. 無餘

雜衆. 當知此會. 但說一乘. 爲一生補處菩薩

受如來記. 若放眉間大光明. 同頂光中事. 當

知此會. 爲大聲聞密行菩薩過十地入佛境

界者受如來記. 如法華中說. 一種放光受記

之法. 但說佛果事一乘佛智慧. 無餘雜衆故.

不說九道記. 問曰. 佛大慈悲平等說法. 衆生

普聞. 復何意故. 說法華時. 三變世界八方通

同爲一佛土. 初第一變. 八方五百萬億那由

他□河沙等諸佛世界. 同於娑波. 上下兩方.

中	欄

亦復如是. 第二變化. 八方各變二百萬億那

由他□河沙等諸佛世界. 亦同娑婆. 第三變

化. 八方各二百萬億那由他□河沙等諸佛

世界. 同於娑婆. 如是三變. 各放眉間白女光

明. 移諸天人阿脩羅等三塗八難. 置於他方.

不得聞法. 當知如來心不平等. 答曰. 是事不

然. 如來智慧. 非汝境界. 不應難言佛不平等.

彼以何故. 妙法華會但說一乘頓中極頓諸

佛智慧. 爲大菩薩受如來記. 難信難解. 是故

漏盡二乘人. 新發意菩薩及以不退諸菩薩

等. 疑惑不能解. 何肉餘人. 譬如世間轉輪聖

王. 莊嚴四天下. 集諸轉輪王. 共論聖王事. 唯

有王邊智慧大臣. 乃能信解. 得近王座. 同論

王事. 諸餘惡臣. 愚闇無智. 則不堪聞. 不得同

座. 何肉餘小王及諸僕使. 而近王座. 如來頓

敎. 亦復如是. 唯有一生補處無垢大士. 得佛

智慧. 受如來記者. 乃得聞之. 此會不說引導

之敎. 是故餘人不得在座. 餘人若聞不解故.

卽生疑謗. 墮於地獄. 是故移之置於他土. 四

衆五千. 亦復如是. 譬如閻色提人眼不得見

上界諸天. 若得見者. 兩眼雙□. 薄福德故. 不

堪見此諸天光明. 是故見者兩眼雙□天人

阿脩羅三塗八難. 亦復如是. 尙不得見肉眼

眉間受記光明. 何肉聞說受如來記也. 若得

聞者. 則生誹謗. 永失信心. 斷諸善根. 作一闡

提. 將護彼意. 不得聞之. 譬如世間饑餓病瘦

絶食來久薄腹者. 不得一往多食乾□及以

强□[&FFFF]#[&FFFF]#驗酒. 一往飽食. 必死不疑. 五千四

衆天人阿脩羅三塗八難. 亦復如是. 薄福德

下	欄

故. 不堪得聞受如來記. 問曰. 諸佛神通無量

方便. 一音說法隨類得解. 何故移之置於他

土. 答曰. 如汝所間. 他土之音. 有二義. 一者

本土. 是如來藏. 一切衆生不能解故. 貪善惡

業輪□六趣. 二者一切衆生. 無量劫來. 常在

六趣. 輪□不離. 如已舍宅. 亦名本土. 天人阿

脩羅等薄福德故. 不能感見三變座席. 復不

感聞本無如敎甚深妙聲. 是本無如如來如

一如無二如本末究竟等. 唯佛與佛乃能知

之. 餘人不解. 五千四衆天人阿脩羅三塗八

難. 不聞本無如. 不得究竟解故. 是故名爲置

於他土. 復次五千天人阿脩羅及難處. 異座

異聞. 得解薄少. 永捨六趣 . 是故復名置於他

土. 實不移□. 不覺不知. 不離本座. 物解不

同. 故言他土. 欲重宣受念義. 而說偈言

行者初觀受念時	三種受法難捨離

苦受能生諸怖畏	亦生九惱諸怨害

常懷忿難作方便	得怨便時斷其命

或淨五欲起怨心	或諍名利作怨害

或貪住處獲利養	見勝已來欲殺害

或加誹謗惡名流	或時願人令殺害

是苦受法有三種	內受外受內外受

若欲斷除諸苦受	當觀怨家如赤子

亦如父母及兄弟	亦如諸師及同學

生生無不從彼生	是無量劫之父母

我曠劫來會生彼	一切皆是我赤子

此觀成時瞋□盡	獲得大慈大悲心

怨家悲歎生悔心	如見父母悉歸命

我往昔會彼受學	一切皆是我大師

經數:一九二三

經名:諸法無諍三昧法門卷下

云數:六三六

上	欄

或修俗禮及五經	或學出世解脫道

學善法故好名流	忍惱害故得神通

一切皆是我和尙	亦是諸師及同學

應當孝順勤供養	恭敬供養如佛想

若受上妙五欲樂	人天王處自在樂

三界天王人王樂	無常至時皆碎破

一切樂受是苦本	樂報盡故苦報至

貪受榮華謂是常	愛別離時地獄至

苦樂受盡則無苦	不苦不樂則無生

具五方便除五欲	亦除五蓋障道因

五欲五蓋煩惱盡	具足五支入初禪

二禪三禪第四禪	還入初禪觀五陰

見身如泡空如影	出入息如空中風

見過去世無量劫	諸受五陰生滅空

斷五欲故煩惱盡	斷五蓋故獲五通

斷五欲故獲如意	斷五蓋故獲三明

是故諸佛而說偈	言內外怨賊皆已

除無明父亦滅退	若能斷貪諸愛盡

自覺覺他名解脫	諸行魔母旣滅盡

無明魔父亦破碎	旣斷煩惱獲六通

立大誓願度一切	自能斷除三受已

亦斷衆生一切受	得自在受無量命

亦知一切解脫受	知受凡聖九道記

亦受補處如來記	若欲說法度衆生

先現希有奇特事	深入禪定放光明

普照十方諸世界	變諸穢惡爲淨土

七寶行樹以莊嚴	三塗八難悉解脫

等齊人天來聽法	以受念處觀察之

然後爲其演說法	或令世界淨穢界

中	欄

衆生各見不相知	形色音聲種種別

衆生各聞皆不同	各見佛同爲說法

都不見他前有佛	雖復差別各各異

能令一時各解脫	隨衆生壽命長短

能自在受種種命	或見短壽入涅槃

或見長壽無量劫	是受念處初學時

能斷苦樂諸繫縛	初觀諸受內外苦

亦觀諸受內外空	不苦不樂受亦空

斷陰界入破無明	觀三受性非空有

則無繫縛無解脫	法性無佛無涅槃

亦無說法度衆生	衆生與佛一如如

本末究竟無差別	坐道場得成佛道

卽是導師方便說	如人夢中得成佛

放光說法度衆生	此無佛道無衆生

佛法性相亦復然	衆生迷惑不覺知

深著苦因不暫捨	諸苦所因貪爲本

捨貪心心無相依	見諸受空無生滅

證苦無生苦聖諦	內外假合名爲集

無十八界集聖諦	生滅滅已名寂滅

證無寂滅滅聖諦	陰無縛解無邪正

證平等慧道聖諦	四諦無二是一諦

實無差別四種諦	一諦空故卽無諦

無諦巧慧佛三諦	一切衆生從本來

無生無滅無縛解	五陰如性非明闇

凡夫與佛無一二

三十七品亦在其中. 觀受念處多故. 受念處

爲主. 獨稱其名(略說受念處竟)

心念處品

復次行者. 初學禪時. 思想多念. 覺觀攀緣. 如

下	欄

猿□走. 不曾暫停. 假使行者. 數隨心觀. 亦不

能攝. 卽作是念. 三界虛妄. 皆心所作. 卽觀是

心從何處生. 心若在內. 何處居止. 遍觀身內.

心心不得. 無初生處. 亦無相貌. 心若在外. 住

在何所. 遍觀身外. 覓心方所. 都不見心. 復

觀中間. 亦不見心. 如是觀時. 不見內入心. 不

見外入心. 不見內外入心. 不見陰中心. 不見

界中心. 當知此心空無有主. 無名無名行. 無

相貌. 不從緣生. 不從非緣生. 亦非自生. 是是

名者. 能觀心念. 心念生滅. 觀念念生滅. 觀念

念相. 不可得故. 亦無生滅. 如觀我心. 他心亦

然. 復觀心性. 無有心性. 無有心性. 亦無相

貌. 畢竟無心. 亦無不見心. 如是觀竟. 身心

空寂. 次第入禪. 能起神通. 復次菩薩摩訶薩.

觀心念處. 學得一切禪定解脫起如意神通.

立大誓願. 度一切衆生. 應先觀其心入初禪.

次第入至第四禪. 乃至滅受想從. 還入初禪

心. 觀念處. 內心外心內外心. 亦復觀察三毒

四大五陰十二入十八界十二因緣. 如是觀

竟. 觀諸解脫遍一切他心智三. 以他心智

如意神通. 亦入天眼宿命漏盡神通遍觀中.

如是者神通已觀七覺分. 住他心智三昧. 用

念覺分擇分覺分及精進覺分遍觀十方一切

衆生心心性欲. 用十力智分別之. 一一衆生.

感聞何法. 聞何音聲. 見何色像. 於何解脫門.

而得解脫. 如是觀竟. 用喜覺分神通三昧. 悉

令十方六道衆生皆大歡喜. 用除覺分定覺

分捨覺分. 用如意神通. 普現色身. 上中下根.

隨機說法. 悉令解脫. 此心念處. 初修學時. 身

經數:一九二三

經名:諸法無諍三昧法門卷下

云數:六三七

上	欄

心得證. 自斷一切心想妄念結煩惱. 亦能

如已敎他人學. 但未得神通. 不能明力. 不識

衆生種種根性所念各異. 不稱其機. 利益甚

少. 作是思惟. 但是學時. 未是說時. 不應强說

非時之言. 若修禪定. 獲大神通如意自在. 得

他心智差別三昧. 一念悉知凡聖差別之心.

通達無量□僧祇劫過去未來. 如現在世. 如

是學竟. 乃可說法. 思惟旣竟. 還入初禪觀於

身心. 空如影. 息如空風. 心無相貌. 輕空自

在. 卽得神通. 住第四禪. 放大光明. 一者色光

遍照十方凡聖色身. 二者放於智慧光明遍

照十方九道凡聖上下智慧. 悉能遍知彼是

處非處. 及知宿世因緣果報. 亦如身念處受

念處三昧. 如是竟現一切身. 十方遠近. 如對

眼前. 各爲說法. 悉令解脫. 欲說法時. 現希有

事. 悅可衆生. 令大歡喜. 以神通力. 十方世界

穢惡之處. 變爲淨土. 金銀琉璃一切衆寶. 間

錯其地. 充滿世界. 上妙□檀. 七寶行樹. 華果

茂盛. 行列相當. 臺□樓櫓. 城邑聚落. 七寶房

榻. 如意寶珠. 光明相照. 若日月現. 猶如如來

所居淨土. 諸佛菩薩充滿其中. 各現神通. 降

伏天魔. 破諸外道. 或有諸佛. 寂然禪定. 上下

身分. 放大光明. 猶如段雲. 遍滿十方光明中

現一切佛事. 或有菩薩. 現不思議. 四大海水.

置一毛孔. 水性之屬. 不覺往來. 須彌王置芥

子中. 亦不迫□. 還置本處. 諸四天王及□利

天. 不覺不知. 三千世界置一毛端. 亦不傾側.

一切大衆不覺寬□. 如故不異. 人天交接. 兩

得相見. 一切人天未得道者. 及諸聲聞小行

中	欄

菩薩. 皆得見此不思議事. 十方諸佛諸四天

王. 及阿脩羅迦樓羅緊那羅摩護羅伽等. 悉

與菩薩對面共語. 能以一面對一切面. 如鏡

中像面亦不異然後說法. 悉令聞者一時得

道. 是名菩薩住心念處如意神通如願三昧.

三十七品一切佛法. 悉在其中. 觀心念處本.

是故心念處爲主. 獨擧其名宣心議. 而說偈

言

內心外心中間心	一切皆是心心數

心性淸淨無名相	不在內外非中間

不生不滅常寂然	非垢非淨非明暗

非定非亂非緣慮	非動非住非來去

非是非死非涅槃	非斷非常非縛解

非如來藏非凡聖	不了名凡了卽聖

行者初學心道時	觀察心數及心性

觀察心數名方便	覺了心性名爲慧

初坐禪時觀不淨	觀出入息生滅相

不淨觀及出入息	是心心數非心性

觀心心數斷煩惱	心性卽是煩惱性

心數心性平等觀	具足禪慧成大聖

不淨初學斷五欲	久修獲得如意通

初觀息解假名空	久修飛行無障□

二觀具足成一觀	獲得三明見三世

身念受念及法念	覺了三念由觀心

內假外假內外假	此三假名非實法

心念非假非眞實	心了三假當觀心

一名心相二名性	三假由相不由性

從無明緣至老死	皆是心相之所造

此假名身及諸受	善不善法及無記

下	欄

皆由妄念心所作	觀妄念心無生處

卽無煩惱無無明	心性無念不可觀

觀四念處心想盡	煩惱盡故卽盡智

若觀心性了四念	解無生法無生智

無妄念心無緣慮	無雜染故無六道

若人隨順妄念心	持戒坐禪欲心道

如雨綵衣其色變	不證無漏著禪味

不得解脫歸四趣	何肉破戒無禪定

顚倒亂心著文字	心性淸淨如明珠

不爲衆色之所汚	譬如淸淨如意珠

雜色物□置水中	能令淸水隨色變

靑物□時水則靑	黃赤白黑皆隨變

珠色寂然不變異	心性淸淨如意珠

善惡業雜緣色雜	十善有漏禪生天

行十惡業生四趣	持戒淸淨修禪智

證得無漏解脫道	從生死際至涅槃

心性寂然不變異	譬如世間如意珠

隨人所心皆應現	珠無心相無異念

隨所心念悉周遍	心性無體無名字

隨學者業凡聖現	若人欲心解脫道

具足十善觀三性	心性眼性及意性

具足三信三解脫	觀身心空持淨戒

證眞如解名信戒	觀身如影如化生

觀心無主無名字	觀罪不罪如夢幻

乃至失命不破戒	持戒畢竟證寂滅

速離得相之分別	持戒雖空不雜世

亦不著空隨世法	深入涅槃解脫意

不捨世間十善行	獲得無漏禪智慧

無定亂心定信時	修四念處斷四倒

經數:一九二三

經名:諸法無諍三昧法門卷下

云數:六三八

上	欄

證四眞諦一諦相	是名般若波羅蜜

諸法如性如慧信	若人具足此三信

是人乃可得法施	信施戒聞慧□愧

是此七財名導師	若不具足此七法

是人不應昇高座	旣無信證自不知

向衆妄語何所說	此人□自亦□他

□□亂心謗佛說	如富長者自有財

所行法施名實施	若人修道證解脫

如富長者行實施	受者學者皆效此

先學自證如實說	不應□□亂後世

佛意甚深難可知	如敎修行證乃解

此性雖空無生滅	隨喜惡業必有報

譬如虛空無明暗	風雲靜亂有明暗

若平旦時無風雲	日出虛空大明淨

若風黑雲暴亂起	虛空塵霧大黑風

是虛空性無垢淨	不爲明暗之所染

衆生心性亦如是	生死涅槃不能梁

衆生心性亦如是	不爲斷常之所染

衆生心性若無常	念念滅壞無業報

衆生心性若是常	如空不變無業報

心性亦非非無常	除煩惱故得解脫

生死解脫不失故	若言心性非無常

當知解脫卽無常	若捨生死得解脫

當知則無有解脫	若生死性不可捨

當知則無有解脫	若言生死不可捨

此人所說不可捨	若言生死是可捨

此人所說不可依	若言死法不可捨

衆生則不得解脫	是義應然何以故

衆生非是生死法	衆生若是生死法

中	欄

捨生死則捨衆生	衆生若是自捨者

亦應自捨解脫法	衆生之性卽心性

性無生死無解脫	如虛空性無明暗

無有生死無解脫	衆生心性如明珠

生死解脫喩如水	萬惡萬善喩衆色

隨善惡業種種現	顚倒妄念造善惡

隨業受報遍六道	若持淨戒修禪智

法身處處皆應現	雖隨業影種種現

心性明珠不曾變	舍利弗問一比丘

比丘汝今得解脫	比丘答言舍利弗

我今獲得諸煩惱	法今不在於涅槃

亦復不在於生死	若言生死卽涅槃

卽陰計我是外道	若言生死非涅槃

離陰是我是外道	若言不卽不離是

亦非不卽非不離	此人具足六十二

悉是邪見外道輩	衆生非是衆生相

亦復非是非衆生	生死涅槃假名說

唯佛與佛乃知此	(略說心義竟)

法念處品

復次菩薩初學坐禪觀法念處者. 善法不善

法無記法. 善法者. 有二種. 一者有漏十善道.

及有漏四禪四空定 是世間善法. 二者出世

間善. 無漏四禪四空定四四定滅受想定三

十七品. 是出世間善法. 不善法者. 有二種. 一

者身口意十惡法. 二者身口意作五逆罪. 復

有一人. 重於五逆. 是人學道. 値惡知識. 魔鬼

入心. 常說是言. 我解大乘甚深空義. 犯四重

罪. □欲熾盛. 飮酒食肉. 不持齋戒. 作如是

言. 諸法悉空. 誰垢誰諍. 誰是誰非. 誰作誰

下	欄

受. 作是念已. 卽便破威儀. 破正命. 無量衆

生. 懶墮懈怠. 不能心道. 見此易行惡趣空法.

卽便破戒. 共相朋黨. 謗佛謗法. 罵比丘僧. 輕

毁一切比丘. 令使疑惑悉皆破戒. 斷諸佛種.

罪重五逆. 命終悉入阿鼻地獄. 常詐稱言. 我

如善根法師. 解甚深義. 餘精進者. 悉是勝意

比丘. 不如我等. 如是欺□. 壞衆生故. 但著惡

趣空. 實不識佛法. 毁三寶故. 罪重五逆. 大集

經中. 佛告頻婆娑羅王. 未來世有諸惡比丘.

行□破戒. 飮酒食肉. 向四衆說. 我解如此大

乘空義. 多領無量破戒眷屬. 四衆無力. 不能

治之. 佛復語王言. 我今以此大乘經法. 付囑

國王. 令治破戒諸惡比丘. 王若不治. 死入地

獄. 頻婆娑羅王聞已. 悉之是名惡法. 法行比

丘. 則不行此破戒惡法. 無記法者. 一非十善.

二非十惡. 中間散亂無記之心. 善惡不攝. 是

名無記. 復次阿毘曇中. 色中一可見十則說

有對. 無記謂八種. 餘則善不善. 此是十二入.

色中一可見者. 眼有二入. 但見前境. 善惡衆

色不自見. 眼根覺是名一可見. 若見人等. 怨

親中人記之. 妄別經久. 後得相見時. 猶故相

識. 我曾某處共居. 相見餘衆生非衆生色. 亦

復如是. 皆屬一色入. 是故說言色中一可見.

十則說有對者. 耳對音聲. 鼻對香臭. 舌對於

味. 身對衆觸. 意對法. 是故說言十則說有對.

無記謂八種者. 耳根對聲. 不能相見. 不知處

所. 不見色像. 不能記錄. 亦復不識□親中人

及餘音聲非人響聲. 若眼不見. 心意不覽. 悉

不能記. 但能相對. 譬如有人於說法座下坐.

經數:一九二三

經名:諸法無諍三昧法門卷下

云數:六三九

上	欄

心緣外事. 境外境界. 眼亦不觀. 乃至緣座. 都

不曾聞法師語聲. 鼻舌身根. 亦復如是. 不能

記錄故名無記. 設有記者. 悉意等三事和合.

乃能記之. 獨不能記. 四根對四塵. 故言八種

不能相記. 是故說言無記謂八種. 餘則善不

善者. 意法相對. 悉能記錄善不善事. 我曾某

處作如是功德若干善法. 我曾某處作若干

重罪. 若干輕罪. 我於某處不作善惡. 隨宜而

住. 都無所作. 我曾某處得若干好物. 若干不

好物. 善不善法. 亦復如是. 然其意根. 都無處

所. 能懸屬正當五塵之事. 譬如神龜懸悟密

事悉能記錄. 不名無記. 但得名爲善不善法

心. 能總覽十二入法. 六識由心. 意但少分. 不

能盡知. 攀緣計校. 名之爲心. 屬當受持. 名之

爲意. 是故大集經中. 坐禪學道法行比丘. 但

觀三性. 一者心性. 二者眼性. 三者意性. 此三

法輕利用事强故. 復次法念處. 內法外法內

外法. 內法者. 是六情. 外法者是六塵. 名爲六

境. 內外法者. 名爲六識. 亦名六神. 名十八界

三毒四大五陰十二入十二因緣. 悉是其中.

今但總說餘者. 亦攝一切. 一切煩惱. 無明爲

主. 因眼見色. 生貪愛心. 愛者卽是無明. 爲愛

造業. 名之爲行. 至心至念. 名之爲識. 識共色

行. 名曰名色. 六處生貪. 名爲六入. 因入心

受. 名之爲觸. 念色至法. 名之爲受. 貪著心

者. 卽名爲愛. 四方心覓. 名之爲取. 如是法

生. 名之爲有. 次第不斷. 名之爲生. 次第斷

故. 名之爲死. 衆苦所逼. 名之爲惱. 乃至識

法因緣生貪. 亦復如是. 如是十二因緣. 一人

中	欄

一念中心. 悉皆具足. 名爲煩惱. 生老病死. 十

二因緣. 非是解脫. 夫解脫者. 因眼見色. 生貪

愛心. 名爲無明. 爲愛造業. 名之爲行. 未睹色

時. 名爲獨頭無明. 亦名無始無明. 亦名不共

無明. 若眼不對色. 則不能生愛. 無伴共合故.

無愛行二法. 不能於中種識種子. 是故名爲

無明. 獨頭無明. 不共無明. 二乘聲聞. 及諸行

人. 初入道者. 不能斷此無始無明. 諸佛菩薩.

及二乘行人. 但斷有始共伴. 無明共愛合故.

名之爲伴. 能作行業. 名爲始生. 是身初因. 是

故爲無始無明. 無明爲父. 愛心爲母. 行業和

合. 生識種子. 亦得名爲種識種子. 種未來身

故名爲種. 名色是芽故名生. 如是別知乃能

斷除. 心解脫者. 應觀察生死父母. 斷令皆盡.

不令有餘. 夫觀察者. 眼見色時. 應作是念. 空

明根塵. 意識屬當. 妄想和合. 共生眼識. 睹衆

色像. 假名爲眼. 復作是念. 何者 是眼. 空是眼

耶. 明是眼也. 塵是眼也. 意是眼也. 爲當識

獨生名爲眼也. □骨是眼也. 精淚是眼也. 瞳

人是眼也. 若空是眼. 無色無對無所見故. 不

應是 眼. 若明是眼. 無根無覺無所知故. 不應

是眼. 若根是眼. 精淚瞳人. 匡骨白異. 空明未

現. 睹不見色. 空明設現. 精盲之人. 眼不破.

不能見色. 當知空明及根. 都無有眼. 若色是

明. 色性無知. 不能自見. 空無生處. 無情無

對. 不與根合. 當知色塵空無有眼. 何以故. 假

使根塵對. 空明不現. 意不屬當. 卽不見色. 當

知根塵空無眼. 復作是念. 意是眼也. 若意是

眼. 能見色者. 盲□之人. 意根不壞. 不能見

下	欄

色當知無眼. 假使不盲有眼之人. 眼不對時.

意根不壞. 不能見色. 以是定知意非是眼. 意

空無根. 無生無滅. 無名無字. 眼空無根. 無有

生滅. 亦無眼名字諸因緣故. 無集無散無識

名. 如是觀時. 不見眼始來處. 無始法亦無. 心

無始法. 不可得故. 名曰無始空無. 有無始可

破故. 亦無無始空. 爲世流布故. 名爲方便慧

明解. 無始空是名方便慧. 無始空亦無. 無無

性亦無. 名之爲慧性. 若破和合. 共伴無明. 是

方便智. 若破無始無明. 名之爲度. 故名爲智

度菩薩母. 方便慧以爲父. 一切衆導師. 無不

由是生萬行. 得□蔬則生如來家故. 名不生

生. 更有一解. 若斷有始和合無明. 是名無生.

若知無始無明. 能斷能知. 無所斷故. 是名無

生法. 名之爲慧. 是名中慧. 破有始無明. 名爲

盡智慧. 亦得名爲盡智. 有爲煩惱盡故. 名爲

盡智. 斷無始無明. 名爲無生智. 若知無無始

則無始空. 名無生法忍. 無法亦無不見. 不無

無亦不有. 是觀無明生亦無. 亦不見無性. 不

見無無性. 亦非是不見. 非非無所見. 無有無

所見. 亦非非無. 有無所見. 不名有所得. 不名

無所得. 名爲如如性. 無生法忍慧非智之所

及. 十八種空智所能攝無名可說故. 亦非是

無明. 是故佛言五陰之法. 旣非是有. 亦非是

無. 不斷不常不在中道. 無空無無相亦無有

無作. 不合亦不散. 名相法亦無. 旣見有衆生.

不見無衆生. 涅槃非是有. 亦復非是無. 是名

法念處. 雖知諸法爾. 精進禪定. 苦行心佛道.

不墮惡趣空. 誓度. 一切衆. 其心不退轉. 更略

經數:一九二三

經名:諸法無諍三昧法門卷下

云數:六四○

上	欄

說. 復次眼見色時. 卽反觀察內心覓眼. 誰能

見色. 何者是眼. 從何處生. 如是處生. 如是觀

時. 都不見眼. 亦無生處. 亦不見. 亦無生. 名

無字. 都無明貌. 復觀於色. 從何處生. 誰使汝

來. 如是觀時. 不見生處. 亦無使來者. 心其生

處. 不可得故. 如空中影. 如夢所見. 如幻化.

無生無滅. 卽 無有色. 無所得故. 耳鼻舌身意.

亦復如是. 六識爲枝條. 心識爲根本. 無明波

浪起. 隨緣生六識. 六識假名字. 名爲分張識.

隨緣不自在. 故名假名識. 心識名爲動轉識.

遊戱六情作煩惱. 六識緣行善惡業. 隨業受

報遍六道. 能觀六根空無主. 卽悟諸法畢竟

空. 觀妄念心無生滅.  卽斷無始無明空. 解六

識空得解脫. 無六識空無縛解. 何以故. 六識

非有. 亦非空. 無名無字無相貌. 亦無繫縛無

解脫. 爲欲敎化衆生故. 假名方便說解脫. 解

脫心空. 名金剛智. 何以故. 心不在內. 不在外.

不在中間. 無生滅. 無名字. 無相貌. 無繫無縛

無解脫. 一切結無障□. 假名說爲金剛智. 更

總說心作. 二分名心相. 二分名心性. 相常共

六識行心性畢竟常空寂. 無有生滅. 無三受

則無一切諸煩惱. 復次修行者. 欲破業障諸

煩惱. 作如是思惟. 由我有身故.  諸業聚集生.

我今此身. 從何處來. 本無從何生誰之所作.

如是觀時. 卽知此身因過去世無明行業和

合聚集. 而來生此. 我今不能見過去世造業

因緣. 但觀現世從生已來所作善惡. 比知過

去. 作是念竟. 觀我現在世殺生偸劫邪□善

惡及無記心. 先觀□欲. 愛境强故. 我於某處

中	欄

某年某時. 共某甲. 誰使我作業. 在何處. 業若

屬我遍身. 內外中間. 觀察都不見業. 業若在

身外. 在何方所. 遍觀察之. 都無處所. 旣不見

業觀造業心. 業若與心俱. 心念念滅. 業亦應

滅. 如是觀時. 亦不見不滅. 初念見和合. 觀察

卽空. 無念無滅. 默然正定. 念起卽更觀數數

重觀察. 不念見和合. 念生不復生. 旣無妄念

心. 則無現在世. 過去亦爾. 復作是念. 心行若

無常. 我亦無業報. 何以故. 念念滅盡故. 心行

若是常. 我亦無業報. 何以故. 常法如空. 不變

易故. 但虛妄念如夢所見. 無作夢者. 何肉見

夢法. 心相如夢者. 諸行如夢法. 無夢無夢法.

亦無觀夢者. 夢非是生滅. 亦非無生滅. 觀夢

者亦然. 觀然心相及行業. 不斷不常觀亦爾.

是名觀心相破一切業障. 名之爲解脫. 卽觀

心性時. 心性無生滅. 無名無字. 無斷常. 無始

無原. 不可得. 當知無心無無心. 亦無心名字.

如是觀察竟. 坐禪眼不睡. 覺觀不復生. 次第

入諸禪. 觀身如泡影. 次第發五通. 獲得如意

通. 誓度衆生. 是名字脫也

坐禪修覺意

復次修法念處. 應勤坐禪. 久久修習. 得一切

定解脫三昧如意神通. 發願誓度一切衆生.

先觀衆生感聞何法而得入道. 若修多羅. 若

優婆提舍. 若毘尼. 若阿毘曇. 若布施戒忍辱

精進禪定智慧. 若說三毒對治之法. 若四大.

若五陰. 若十二入十八界. 若十二因緣. 若四

念處. 若四禪. 若四眞諦. 若不說法直現神通.

若疾是遲是處非處. 如是各各感聞. 不同色

下	欄

像音聲. 名字差別. 各各不同. 皆得聖道. 或有

衆生. 不可敎化. 假使說法神通變化無如之

何. 或有衆生. 若先說法. 及現神通. 不能生

信. 要先同事自恣五欲. 及餘方便破戒之事.

欲心得息. 隨應說法. 卽可得道. 如是觀竟. 示

諸衆生. 一切世事. 應可度者. 乃得具耳. 餘人

不見. 如是籌量. 觀弟子心. 而爲說法. 是名好

說法. 不令著機. 十號中名修伽陀佛. 如是觀

察入初禪. 初禪起入二禪. 二禪起入三禪. 三

禪起入四禪. 四禪起入四空定. 四空定入滅

受想定. 滅受想定起住第四禪. 觀四念處. 入

法念處三昧如意神通. 十方世界六種震動.

放大光明. 遍照十方. 諸大菩薩三界人天悉

來集會. 四念處力. 能令大衆各見世界淨穢

不等. 各不相知. 現不思議神通變化無量種

異. 感見佛身. 亦復如是. 於一法門. 無量名

字. 差別不等. 現無量身. 爲衆說法. 各不相

知. 獨見一佛. 一念心中一時說法. 見聞雖復

各不同. 得道無二. 只是一法. 是名菩薩法自

在三昧. 法念處成就故. 三十七品亦在其中.

但法念處爲主. 獨稱其名. 總說法念處竟

諸法無諍三昧法門卷下